Loengusari ÜHE MAJA LUGU Huecki maja, Lai 29
2026-06-05 15:30 - 17:00 (Europe/Tallinn) | Huecki maja, Lai 29, Tallinn, Eesti
Loengud-ringkäigud ÜHE MAJA LUGU, viivad meid vanalinna mõnda majja, kuhu niisama lihtsalt ei saa sisse astuda või vähemalt kogu majas koos ajaloolase või giidiga ringi kõndida.
Vanalinnas on maju vanemaid ja uuemaid, aga olenemata sellest, milline on tema vanalinna kerkimise aasta, on tal oma lugu jutustada.
Huecki maja aadressil Lai 29 teavad inimesed enamjaolt legendi tõttu, mis räägib vastuarmastuseta jäänud mungast. Kuid maja ajalugu saab alguse mõni aasta pärast Tallinna suurt tulekahju 1433. aastal, kui Tallinna kaupmees ja raehärra Michel Nötken lasi praeguse Lai 29 kohale ehitada tüüpilise kaheruumilise kaupmeheelamu, mille lõunaküljele rajati ka väikeelamu.
Vaatamata rohketele hilisematele ümberehitustele on peahoone säilitanud märkimisväärselt palju 15. sajandi arhitektuurseid jooni. Hoone on tuntud eelkõige Huecki perekonna järgi, kes omas maja pikalt – 1683. aastast kuni 1939. aastani, peaaegu 250 aastat. Hueckid olid Tallinna linnaelus mõjukad tegelased: nende hulgas oli rae liikmeid, linnabürgermeistreid ja edukaid kaupmehi.
Kutsume teid selle maja ajalooga tutvuma.

Osta pilet

PRANTSUSE ÕHTU Hopneri maja hoovis
2026-06-05 17:00 - 19:00 | Hopneri maja, Raekoja plats 18, Tallinn, Eesti
Tallinna Kesklinna Valitsus kutsub reedel, 5. juunil kell 17.00 Hopneri Maja hoovi, kus teid ootab tõeline prantsuse meeleolu
Vanalinna päevade avapäeval 5. juunil kella 17.00-19.00 tervitab Hopneri maja hoov kõiki huvilisi erilisel Prantsuse õhtul, kus kohtuvad autentne kultuur, põnevad maitsed ja kahe sõpruslinna traditsioonid.
Sündmuse keskmes on Tallinna Kesklinna sõpruslinna Carcassonne’i tudengid, kes on toonud Eestisse killukese Lõuna-Prantsusmaad ning kutsuvad meid seda koos avastama. Külalisi ootavad Prantsuse toodete degustatsioonid ning võimalus autentseid maitseid kaasa osta. Lisaks maitseelamustele pakutakse ka meelelahutust interaktiivse ja lõbusa Kahooti viktoriini näol, mis paneb proovile osalejate teadmised Prantsusmaast, Eestist ning sõpruslinnadest Tallinnast ja Carcassonne’ist. Parimaid mälumängureid ootavad väärilised auhinnad!
Kesklinna vanema Nikita Groznovi sõnul on see sündmus suurepärane näide sellest, kuidas sõpruslinnade koostöö rikastab meie kohalikku kultuuriruumi. „Soovitan reedel kindlasti läbi astuda, sest see on tasuta Prantsuse õhtu täis maitseid ja põnevaid viktoriine ning lisaks avaneb külastajatel haruldane võimalus piiluda Hopneri maja siseõue, mis ei ole igapäevaselt avatud“ ütles Groznov.
Prantsuse õhtu toimub Vanalinna päevade avapäeval, mil kogu ümbruskond on täis elu, kultuuri ja suvist meeleolu.
Üritus on kõigile tasuta!
Olete oodatud!

Veljo Tormis VADJA PULMALAULUD
2026-06-05 19:00 - 20:30 | Hopneri maja, Raekoja plats 18, Tallinn, Eesti
Seekord kohtume Teiega Hopneri majas, kus pakume kuulamiseks Veljo Tormise loomingut – Vadja Pulmalaule (sarjast “Unustatud rahvad”). Lisaks sellele kõlab teisigi kevadet südamesse toovaid laule. Meiega koos on laval karmoškade ansambel.
Sissepääs maksab 10.- (koolilapsed ja pensionärid 5.- ning koolieelikud tasuta).Pileteid saab osta ka koha peal.

ENNE SUVE SAABUMIST - Tallinna Raekoori hooaja lõpukontsert
2026-06-06 13:00 - 14:30 | Hopneri maja, Raekoja plats 18, Tallinn, Eesti
Enne suve saabumist, otse Tallinna Vanalinna Päevade sündmuste keskmes, tähistab Tallinna Raekoor oma hooaja lõppu kontserdiga Hopneri Maja saalis.

Soovime tuua kuulajateni killukese suveootust kaunite tekstide ja helide kaudu, mille on koorimuusikasse põiminud nii varasema kui ka uuema põlvkonna eesti luuletajad ja heliloojad.

Kontserdikavas kõlavad naiskoorilaulud, mis on kuulunud koori repertuaari viimastel aastatel.

Tallinna Raekoor on loodud 2017. aastal, alates 2022. aastast tegutseb koor naiskoorina. Kooris laulavad Tallinna linna töötajad – ametnikud, õpetajad ja teised lauluhuvilised.

Koori juhatab Kersti Seitam

Klaveril saadab Hain Hõlpus

Sissepääs tasuta!

Loengusari ÜHE MAJA LUGU eramu Dominiiklaste kloostrikompleksis
2026-06-06 15:30 - 17:00 | Vene 16, Vene 16, Tallinn, Eesti
Loengud-ringkäigud ÜHE MAJA LUGU, viivad meid vanalinna mõnda majja, kuhu niisama lihtsalt ei saa sisse astuda või vähemalt kogu majas koos ajaloolase või giidiga ringi kõndida.
Vanalinnas on maju vanemaid ja uuemaid, aga olenemata sellest, milline on tema vanalinna kerkimise aasta, on tal oma lugu jutustada.
Boris Dubovik viib huvilised ringkäigule Vene tänaval asuvasse Dominiiklaste kloostri ansamblisse kuuluvasse vähetuntud eramusse.

Osta pilet

Balti vikerhääled/Baltic Rainbow Voices: Louder Together
2026-06-06 19:00 - 20:30 | Hopneri maja, Raekoja plats 18, Tallinn, Eesti
Baltic Pride 2026 ja Vikerlased esitlevad: Balti vikerhääled: Louder Together

Baltic Pride’il astuvad üles Eesti LGBT+ koor Vikerlased ning Riia kväär koor Rīgas Kvīru koris (Riga Queer Choir)!

Vikerlastel on siiras heameel tervitada esimest korda Eestis esinevat Rīgas Kvīru koris (Riga Queer Choir), seda enam, et Vikerlaste esimene välismaa esinemine oli Baltic Pride’il 2018 Riias.
Sündmus on eesti ja inglise keeles.

Üritus on TASUTA.

Ürituse toimumiskohas on trepid ning puudub lift.

Sündmus on osa Baltic Pride 2026 programmist.

Tallinna Tantsuklubi Hopneri majas
2026-06-10 19:00 - 22:30 | Hopneri maja Diele (Vanaturu kael 3), Vanaturu kael 3, Tallinn, Eesti
Tantsuklubi on oma olemuselt linna kolinud külapidu, kus külakogukonna asemel kohtuvad need inimesed, kellele meeldib rahvatants ja -muusika. Tantsime Eestist pärit ja siinmail tuntuks saanud seltskonnatants, alati elava pillimuusika järgi. Tantsusammud saad peo käigus teiste järgi ise selgeks.

Tallinna tantsuklubi on 34 aastat tegutsenud rahvamuusika- ja rahvatantsuklubi. Algusaastatel tegutseti Vanalinna Muusikamajas ja Kloostri Aidas, nüüdseks on kokkusaamised juba mitme aasta jooksul toimunud Hopneri maja keskaegses Diele saalis. Kohtutakse kaks korda kuus kolmapäeviti, et tantsulustida.

Tantsuklubi eestvedajad on Leanne Barbo ja Jaan Sarv.

Palume kaasa võtta vahetusjalanõud ja veepudel/joogitops. Võib tuua nii soolaseid kui magusaid suupisteid ühisele lauale.

Piletid (10€/7€) müügil Fientas ja kohapeal. Pillimängijatele tasuta.

Osta pilet

Kontsert PÕHJAMAADE KAJAD
2026-06-21 17:00 - 18:00 | Hopneri maja, Raekoja plats 18, Tallinn, Eesti
Atmosfääriline vokaalõhtu Tallinna vanalinnas
Mis ühendab eesti rahvamuusikat, The Beatlesit, ABBAt, Louis Armstrongi ja Elvis Preslyt?
Esmapilgul mitte midagi.
Just selles peitubki ansambli REJOICE uue kontserdikava mõte.
Ilma pillideta. Ainult inimhääl.
Tallinna vanalinna ajaloolise saali kammerlikus õhkkonnas saavad kokku eesti rahvaviisid ja armastatud laulud möödunud sajandist.
Ootame teid seda erilist suveõhtut meiega jagama.

Osta pilet

ECHOES OF THE NORTHAtmospheric Vocal Evening in Tallinn Old Town
What unites Estonian folk music, The Beatles, ABBA, Louis Armstrong and Elvis Presley?
At first glance, very little.
Yet this unexpected combination lies at the heart of REJOICE Ensemble’s new concert programme.
No instruments. Only voices.
In the intimate atmosphere of a historic hall in Tallinn Old Town, Estonian folk melodies and beloved songs of the 20th century will be heard in a new light.
Join us for a special summer evening of music, where familiar melodies and unexpected connections come together through the richness of the human voice.

VÄIKESED HOOVIKONTSERDID VANALINNAS... nagu Buenos Aireses
2026-06-30 19:00 - 20:30 | Eesti Loodusmuuseum, Lai 29a, Tallinn
Ühel suveõhtul vanalinnas ringi jalutades võime lasta end meelitada helidega, värvidega, lõhnadega ja otsida midagi põnevat, emotsionaalset, ligitõmbavat. Just nii nagu me teeme mõnel reisil olles, imetleme tänavaid, kiidame maju ja naudime kultuuri.
Väikesed hoovikontserdid, mis viivad meid justkui reisile Buenos Airesesse , Memphisesse või Napoli.
Satume justkui ühte hoovi Buenos Aireses, otsides ligitõmbavat tangomuusikat, mis üle linna hõljub ja meid kohale meelitab.
Tango Nuevo koosseisus:
Villu Veski – saksofonid
Tiit Kalluste – akordion
Taavo Remmel – kontrabass

Osta pilet

CELLOMANO 🎻 Live-looping tšellist esmakordselt Eestis
2026-07-07 19:00 - 20:30 | Hopneri maja, Raekoja plats 18, Tallinn, Eesti
🎻 Cellomano esmakordselt Eestis! 🎻
7. juuli 19:00 • Tallinna vanalinn, Hopneri Maja
Cellomano on live-loopingu tehnikat kasutav tšellist, kellel on Spotifys üle 250k igakuise kuulaja. Oma muusikaga loob ta meisterliku silla kaasaegse ja klassikalise vahele, improviseerides reaalajas kaasahaaravaid helimaastikke, mis toovad kohalolusse ja enesevaatlusesse.
Tugevale klassikalisele taustale ja sügavale merearmastusele toetudes loob Cellomano polüfooniliselt kauneid meloodiaid, mis on midagi enamat kui lihtsalt muusika – need on emotsionaalsed ja meelelised rännakud, mis kutsuvad publikut sügavasse kohalolu- ja ühendustundesse.
Tema ainulaadne lähenemine muudab tšello mitmekülgseks kaasaegse eneseväljenduse instrumendiks, ühendades traditsioonid ja innovatsiooni.
• • •
Cellomano on esinenud paljudel tunnustatud festivalidel üle maailma, sealhulgas Barcelona Yoga Conference’il, Bali Spirit Festivalil, Bhakti Yoga Festivalil Saksamaal, Portugalis Being Gathering’il, Iris Festivalil Hongkongis ja mitmetel teistel rahvusvahelistel sündmustel.
Tema muusika on puudutanud kuulajaid erinevates kultuurides ja keskkondades, tuues inimesi kohalolusse läbi sügavate helikogemuste.
🇪🇪 Nüüd on aeg kohtuda Tallinnas, Hopneri Majas! 🇪🇪
Piiratud koguses pileteid leiad Fientast:
• Early Bird 35€ (kuni 30. juuni)
• Late Bird 45€ (alates 1. juuli)

Osta pilet

Kohtumiseni kaunil muusikalisel rännakul!

KESKAJA PÄEVAD Tallinna vanalinnas
2026-07-10 - 2026-07-12 | Tallinna Vanalinn, Tallinn, Eesti
AD 2000 läks Tallinna Raatuse platsil lahti turg, mida siinkandis ammu polnud nähtud. Tuldi kokku nagu ennemuiste, kuis Hansalinna kord ja kombed ette nägid. Kaubeldi, suheldi, meisterdati ja kõike seda keskaegsel moel. Tore ettevõtmine meeldis nii linnarahvale kui tegijatele, nüüdseks on toona alustatud ettevõtmisest saanud Tallinna suveürituste üks lahutamatu osa.
Tegemised on tänaseks laienenud ka Niguliste mäele ja mujale vanalinna südamesse. Kaasalööjaid Keskaja Päevadel on nii lähedalt kui kaugematelt maadelt – Lätist, Leedust, Soomest, Ungarist, Rootsist jm.
Keskaja Päevade juurde käivad lahutamatult ka vaatemängulised turniirid – kas tulistel ratsudel ja uhkete rüütliisandatega või parimate mõõgavõitlejate eestvedamisel, sõltub aastakäigust. Ja kindlasti on parim võimalus Keskaja Päevadel oma linna ja ajaloo kohta rohkem teada saada.
Tule koos meiega keskaega!

Ringkäik Keskaja Päevadel LAIA TÄNAVA LOOD JA HUECKI MAJA SALADUS (vene keeles)
2026-07-10 16:00 - 17:30 | Huecki maja, Lai 29, Tallinn, Eesti
Giid: Eduard Paul Kohlhof
Tere tulemast Laiale tänavale – Tallinna vanalinna kõige laiemale tänavale! Kuidas suutis üksainus tänav mahutada endasse nii hobusetallid, värske leiva lõhna kui ka tõeliste seikluste vaimu? Jalutame mööda Laia tänavat ja uurime välja, kuidas kohalikud kaupmehed oskasid viljakotid majade ülemistele korrustele vinnata. Milleks jäeti hoonete seintesse otse tänava poole avasid ja müüriti seintesse hiiglaslikud raudrõngad? Kus tekkis omal ajal ettevõte, mis rõõmustab meid tänapäevani? Piilume sisehoovidesse, kus kajab siiani rüütlite kannuste kõlin. Enne seda külastame vana maja, kus juba keskajast peale hõljub salakavala munga vaim, kes kirjutas oma verega armastuskirju noorele neiule. Tema süda ei leia rahu, sest Püha Kolmainsuse asemel võitlevad temas kirg, ahnus ja kättemaks.
Kogunemine Lai tn 29, Tallinn

Osta pilet

Ringkäik Keskaja Päevadel OLEVISTE KIRIK JA SUUR- RANNAVÄRAV (vene keeles)
2026-07-10 17:00 - 18:30 | Oleviste kirik, Lai 50, Tallinn, 10133
Giid: Marina Dunajeva
Arvatakse, et kunagi oli Oleviste kirik Euroopa kõrgeim ehitis. Kutsume teid sellele ekskursioonile, et vaadata püha kuninga Paksu Olavi kujutist, vanu skulptuure ja kummalisi sümboleid, mis oleksid keskaja inkvisiitorid segadusse ajanud. Seejärel jalutame linnas ja otsime peidetud torne ja kauneid uksi. Saame teada Kolme õe saladused, võrdleme Paksu Margareeta ja Hobuveski ümaraid vorme ning kadestame pidustusi, kus linnarahvas ennevanasti lustis Suure Rannavärava juures.
Kogunemine Oleviste kiriku ees, Tallinn
Annetused kirikule on teretulnud

Osta pilet

Ringkäik Keskaja Päevadel GILDID JA TSUNFTID KESKAEGSES TALLINNAS (vene keeles)
2026-07-11 15:00 - 16:30 | Õigeusu kabel, Pikk tn 34a, Tallinn
Giid Natalja Saal
Jalutame mööda Tallinna vanalinna kõige pikemat tänavat ja tutvume keskaegse käsitööliste ja kaupmeeste linna eluoluga. Uurime, kuidas ja milleks gildid ja tsunftid loodi, millised näevad välja tänapäevased gildid – ja kas neid üldse enam olemas on. Saame teada, miks oli neid vanasti nii palju ning miks neid hiljem aina vähemaks jäi. Milline tähtsus olid gildide jaoks pidusöökidel ja milliseid kogunemisi peeti ainult tühja kõhuga? Tutvume eksootilise pühakuga, kes kaitses keskaegse linna kõige ihaldusväärsemaid peigmehi, ning samuti kahe Skandinaavia kuningaga. Saame teada, miks oma ajastu kuulsaim maalikunstnik pidi keskaegses Tallinnas uuesti maalijate tsunfti õpipoisiks astuma. Miks ei elanud mündimeistrid Mündi tänaval? Miks oli kullasseppade tsunftis keelatud enne koitu tööd alustada? Vastasel juhul järgnes trahv! Ja milles neid trahve maksti? Kindlasti mitte rahas…
Kogunemine õigeusu kabeli juures Pikal tänaval, Tallinn

Osta pilet

Ringkäik Keskaja Päevadel PEIDUS PÄRAND, TALLINNA DOMINIIKLASED JA NENDE KLOOSTRID
2026-07-11 16:00 - 17:30 | Katariina kirik, Vene tn 14a, Tallinn, 10123, Eesti
Ringkäigule viib kunstiajaloolane Anneli Randla
Ringkäik tutvustab üht Tallinna vanalinna peidetud pärli — kunagise dominiiklaste kloostri hooneid ning tänase kloostri kabelit. Külastame oma hiilgeaegadel Tallinna suurimat kirikut, mis on teeninud ka luksusautode garaažina, võlvitud ristikäikudega idüllilist hoovi, kus on hoitud linna laskemoona, ning tillukest maalitud laega kabelit, mis algselt oli hoopis eluruum. Juttu tuleb nii kunagise kui ka tänase kloostri asukatest, nende tegevusest ja pärandist.
Anneli Randla on medievist ja kunstiajaloolane, Eesti Kunstiakadeemia muinsuskaitse ja konserveerimise osakonna juhataja.
Algus Katariina kiriku ees, Vene 14a, Tallinn

Osta pilet

RAKUKERAAMIKA ÕHTU Keskaja Päevadel - Rakupõletuse töötuba
2026-07-11 17:00 - 19:00, 2026-07-11 20:00 - 22:00 | Loewenschede torn, Kooli tänav 7, Tallinn, Eesti
Tule ja glasuuri endale keraamikute poolt ettevalmistatud ese ja osale põnevas põletusprotsessis koos meistritega. Valminud taiese saad peale põletust kohe koju kaasa!
Raku tegemisel asetatakse 1000 kraadi juures ahjust võetud hõõguvkuumad esemed süsinikurikkasse keskkonda (tavaliselt tünni, mis on täidetud saepuru, paberi või muu sarnasega). Anum kaetakse kaanega ja esemel lastakse tekkinud suitsuses keskkonnas paar minutit seista. Suits tungib poorsesse savisse ja värvib glasuurimata pinna mustaks. Pärast redutseerimist tõstetakse ese külma vette ja puhastatakse tahmast.
Tornis on võimalik külastada näitust “Nähtamatu Tallinn” Põhja-Eesti Pimedate Ühingu keraamikaringis on valminud mitmeid võimalikult autentseid Tallinna vanalinnas olevate hoonete makette, mida saab Keskaja Päevade jooksul näha Asuurkeraamika torni galeriis.
Enne tööga alustamist käisid nägemispuudega käsitöölised Tallinna vanalinnas ekskursioonil, kus oli võimalik lisaks kuuldud lugudele hoonete ajaloost ka tutvuda taktiilsete majadest valminud koopiatega.

Osta pilet

Ringkäik Keskaja Päevadel PÜHA HILDEGARD- LOOJAST JA LOODUST, VOORUSTEST JA PAHEDEST ning kontsert FLOS REGALIS
2026-07-11 18:00 - 19:30 | Hildegardi aed, Tornide väljak, Tallinn
Püha Hildegard ehk Bingeni Hildegard (1098-1179) oli erakordse andega naine, kelle looming inspireerib meid tänaseni. Ta oli ühtaegu nii benediktiini abtiss kui ka kirikuarst, teadlane ja filosoof, teerajaja ja prohvet, teoloog ja kristlik müstik, helilooja, kunstnik ja poeet. Püha Hildegard on Saksamaal tuntud alternatiivmeditsiini algatajana.
Ringkäiku alustame Vanalinna Seltsi eestvõttel rajatud Hildegardi aiast Tornide väljakul, kus aeda tutvustab, taimedest ja nende raviomadustest räägib Li Langebraun.
Edasi viib teekond Ukraina kultuurikeskusesse Laboratooriumi tänaval, kuhu kunstnik Anatoli Ljutjuk on loonud Püha Hildegardi hoovi ja kus voorustest ja pahedest jutustab Mehhaaniline mänguasjade teater Moralite, mida kunstnik ka ise tutvustab.
Ringkäik lõpeb kontserdiga Ukraina Kreeka-Katoliku Tallinna kolmekäelise Jumalaema kirikus.
Flos regalis – Kuninglik õis
Lillede metafoorid Neitsi Maarja kiidulauludes
Laulud keskajast 12.-14. saj.
Ansambel Targad Neitsid: Ester Alperten, Eike Kirikal, Clelia Piirsoo, Maria Staak, Marie Saame

Osta pilet

Vanamuusika kontsert FLOS REGALIS- Neitsi Maarja kiidulaulud. Ans. TARGAD NEITSID
2026-07-11 19:00 - 19:30 | Kreeka-Katoliku Kolme Käe Jumalaema kirik, Laboratooriumi tn 22, Tallinn
Vanamuusikaansambel TARGAD NEITSID annab 30- mnutilise kontserdi Ukraina Kreeka-Katoliku kolmekäelise jumalaema kirikus
Flos regalis – Kuninglik õis
Lillede metafoorid Neitsi Maarja kiidulauludes
Laulud keskajast 12.-14. saj.
Ansambel Targad Neitsid: Ester Alperten, Eike Kirikal, Clelia Piirsoo, Maria Staak, Marie Saame

Osta pilet

Ringkäik Keskaja Päevadel IHU HARIMISEST, SAUNAST JA SAUNANAISTEST VANAS TALLINNAS
2026-07-12 12:00 - 13:30 | Hopneri maja, Raekoja plats 18, Tallinn, Eesti
Ringkäigule viib giid Krista Heinpalu
Keskajal pöörati oma keha puhtusele ja tervisele suurt tähelepanu. Keha eest hoolitsemine ei olnud ainult hügieeniküsimus, vaid oli tihedalt seotud ka toonaste arusaamadega. Ihu harimine oli terviklik protsess, mille eesmärk oli hoida keha tervena ja kaitsta seda haiguste eest.
Keskaja linnades asusid esimesed linnasaunad juba 13.–14. sajandil ja populaarsed olid avalikud saunad. Need toimisid oluliste sotsiaalsete keskustena, kus käidi pesemas, lõõgastumas ja ärijutte ajamas.
Tallinnas on juba keskajast nimeliselt teada mitu sauna. Jäljed kunagistest saunadest on talletunud ka kohanimedena.
Kas ja mis on vanades saunapaikades säilinud, minnaksegi üheskoos vanalinna otsima. Teekonnal saavad räägitud ka mõned mahlakad lood minevikust.
Algus Hopneri maja ees

Osta pilet

Ringkäik Keskaja Päevadel KURITÖÖST, KARISTUSEST JA BREMENI VANGITORNIST
2026-07-12 14:00 - 15:30 | Raevangla, Raekoja tänav 4/6, Tallinn
Ringkäigule viib ajalooõpetaja ja arheoloog Peeter Talvar
Alustame ringkäiku Raekoja tagant raevangla juurest ja liigume Raekoja platsile kus kõneleme karistamisest linna peavaäljakul ja edasi juba läheme tutvuma Bremeni vangitorni ja selle lugudega
Peeter Talvar on saanud Tartu Ülikoolis ajalooõpetaja-arheoloogi kutse ja töötanud järgnevad 19 aastat arheoloogina ning juhatanud arheoloogilisi kaevamise põhiliselt Tallinnas ( s.h mitmetes kohtades Toompeal ), samuti Tartus, Rakveres, Pärnus ja mujal. Aastatel 2019 – 2023 töötas Tallinna Linnamuuseumi Kiek in de Kök ’i kindlustuste muuseumis külastusjuhina.
Algus Raevangla ees, Raekoja tn. 4/6

Osta pilet

Rahvusvaheline kontsert “ Voyage, voyage…”
2026-07-13 19:00 - 20:30 | Hopneri maja, Raekoja plats 18, Tallinn, Eesti
Segakoor l’AUBADE (Troyes, Prantsusmaa) ja Tallinna Huvikeskuse Kullo kammernaiskoor “Raduga” (Tallinn, Eesti) rahvusvaheline kontsert: “Voyage, Voyage..” Cantus Revaliensis konserdisarja raames
Kavas: muusika erinevatest maailma paikadest
Segakoor l’AUBADE (Troyes, Prantsusmaa)
Dirigent: Aleksandra RUIZ
1979. aastal Jacqueline’i ja Jacques Voné algatusel asutatud koor L’Aubade kuulub Prantsuse kooriliikumisse À Cœur Joie. Algusaegadest peale on see koondanud lauljaid väga erinevatest taustadest, igas vanuses ja erineva kogemustasemega, pakkudes sooja ja sõbralikku õhkkonda, mida kannavad ühise laulmise rõõm ja entusiasm.
Aastate jooksul on koori juhtinud kümmekond dirigenti, kellest igaüks on andnud ansamblile oma isikliku panuse ning rikastanud pidevalt uuenevat repertuaari. Klassikast džässi, gospelist maailma eri rahvaste traditsiooniliste lauludeni ning nüüd ka rokini – L’Aubade avastab uudishimu ja kirega mitmesuguseid muusikastiile, vahendades kordamööda emotsioone, fantaasiat, rõõmu ja hardust.
Alates 2015. aastast on koori muusikaline juht Alexandra Ruiz. Alexandra on pianist, saatepianist, solist ja klaveriõpetaja. Ta on lõpetanud Peterburi konservatooriumi ning olnud aastate jooksul ka ise koorilaulja.
Ligikaudu viiekümnest lauljast koosnev koor on aja jooksul kujundanud tugeva ja avatud identiteedi. Lisaks oma kontsertidele osaleb ta rõõmuga piirkondlikel, riiklikel ja rahvusvahelistel koorikogunemistel, kus laulust saab universaalne keel.
Baltimaade turnee raames annab koor oma esimese kontserdi Eestis ning seejärel esineb Lätis.
Tallinna Huvikeskuse Kullo kammernaiskoor “Raduga”
Dirigendid: Galina Morozova-Iljenko, Elina Matveeva, Anastasia Ivleva
Klaveril: Olga Stalmakova
Kooristuudio „Raduga“ vilistlaste kammernaiskoor tähistas eelmisel aastal oma 30. tegevusaasta juubelit ning ühendab lauljaid alates 19. eluaastast. Koor osaleb traditsiooniliselt kooristuudio „Raduga“ kontsertidel ning annab soolokontserte linna parimates kontserdisaalides. Koor on korduvalt edukalt osalenud koorifestivalil „Kristallvõti“ (Eesti) ning vaimuliku muusika festivalidel „Credo“. Samuti on ta osalenud VII Viimsi Jazz Pop Festivalil ja I rahvusvahelisel festivalil Christmas Star Fest. Eelmisel aastal osales koor esmakordselt Eesti XXVIII üldlaulupeol.

Kontsert "Itaaliast armastusega"
2026-07-19 16:00 - 17:00 | Hopneri maja, Raekoja plats 18, Tallinn, Eesti
Esineb Marina Morozova (sopran) — Itaaliast pärit laulja, kes esineb regulaarselt Eestis erinevatel muusikalavadel. Ja Aleksandr Peljovin (kitarr), Eestis.
Marina on arvukate rahvusvaheliste vokaalvõistluste laureaat. Tema olulisemad saavutused:
• Montserrat Caballé konkurss ja meistriklass (Hispaania, Zaragoza)
• 11. Itaalia X-Factori finalist (Itaalia, Milano)
• ARENA MEDIA STAR AWARD I preemia laureaat (Itaalia, Milano)
Marinal on kaunis ja sügav hääl — lüürilis-dramatiline sopran. Ta on artistlik ja emotsionaalne.
Tema hääl puudutab südant ning jätab hinge kauaks valguse ja rõõmu — nii kirjeldavad tema esinemisi kuulajad.
Marina alustas oma vokaalõpinguid Eesti Muusika- ja Teatriakadeemias Tallinnas. Seejärel jätkas ta õpinguid Milano Giuseppe Verdi nimelises konservatooriumis, kus õppis bel canto’t ehk kaunist laulmist.
Tema repertuaari kuuluvad maailmaklassika hitid ja populaarsed laulud itaalia, inglise, vene ja eesti keeles.
Kontserdil kõlavad armastatud laulud armastusest ja ilust.
Tavapilet: 25 €
Sooduspilet: 20 € (pensionärid, üliõpilased, õpilased)

Osta pilet

VÄIKESED HOOVIKONTSERDID VANALINNAS... nagu Tennessees
2026-07-22 19:00 - 20:30 | Gustav Adolfi võimlamaja hoov, Väike-Kloostri 2, Tallinn, 10133, Eesti
Ühel suveõhtul vanalinnas ringi jalutades võime lasta end meelitada helidega, värvidega, lõhnadega ja otsida midagi põnevat, emotsionaalset, ligitõmbavat. Just nii nagu me teeme mõnel reisil olles, imetleme tänavaid, kiidame maju ja naudime kultuuri.
Väikesed hoovikontserdid, mis viivad meid justkui reisile Buenos Airesesse , Tennesseesse või Napoli.
Satume justkui ühte hoovi Tennessees, et nautida natuke bluusi, natuke kantrit, natuke souli, natuke rokenrolli, natuke folki…
Laval on Raul ja Carlos Ukareda koos kitarridega
Raul Ukareda: “Peamiselt mängime minu ja Carlose kirjutatud lugusid, aga on ka mõned laenatud lood, mis meie jaoks ühel või teisel põhjusel olulised on.”

Osta pilet

Kontsert HÕBEDASEL ÖÖL
2026-07-24 19:00 - 20:00 | Hopneri maja, Raekoja plats 18, Tallinn, Eesti
Ajaloolises Hopneri majas, Tallinna vanalinna südames, toimub ooperiaariate ja romansside õhtu.
Kavas kõlavad Georg Friedrich Händeli, Mihhail Glinka, Gioachino Rossini, Pjotr Tšaikovski ja Sergei Tanejevi teosed ning Aleksander Vedro ja Artur Kappi eesti vokaallugu.
Kava järgib suveöö kulgu — esimestest õhtuhämaruse hetkedest kuni tõusvate tähtede valguseni. Muusika ja poeetilised vahetekstid moodustavad ühtse kunstilise terviku, milles iga teos kasvab loomulikult eelmisest välja.
Kammerlik formaat loob võimaluse kuulata muusikat vahetult, jättes ruumi vaikusele, sõnale ja igale muusikalisele nüansile.
Esitajad:
Jekaterina Voll — metsosopran
Kirill Lissijenko — klaver
Eduard Tee — kunstiline sõna
Sergei Mironov — kunstiline juht

Osta pilet

VÄIKESED HOOVIKONTSERDID VANALINNAS... nagu Napolis. Susanna Aleksandra ja ans. Titoks
2026-08-26 19:00 - 20:30 | Dominiiklaste kloostri hoov, Vene tn 14a, Tallinn, 10133
Ühel suveõhtul vanalinnas ringi jalutades võime lasta end meelitada helidega, värvidega, lõhnadega ja otsida midagi põnevat, emotsionaalset, ligitõmbavat. Just nii nagu me teeme mõnel reisil olles, imetleme tänavaid, kiidame maju ja naudime kultuuri.
Väikesed hoovikontserdid, mis viivad meid justkui reisile Buenos Airesesse , Tennesseesse või Napoli.
Susanna Aleksandra ja ansambel Titoks viivad kuulajad Tallinna vanalinnast otse Napoli sumedasse suveõhtusse. Itaalia parimad laulud, mis on seatud Titoksile teada tuntud Gypsy jazz võtmesse. Titoksi meisterlik pillimäng ja Susanna Aleksandra lummav vokaal loovad erakordse elamuse ja saadavad “Napolist” kojukõndijat veel terve õhtu.
Bändiliikmed
● Vokaal: Susanna Aleksandra
● Viiul: Kristjan Rudanovski
● Kitarr: Jaanis Kill
● Kitarr: Ainar Toit
● Kontrabass: Robert Nõmmann
Sissepääs kontserdile läbi Katariina kiriku.

Osta pilet

Taimetarga loengusari "RAVIM- JA MÜRKTAIMED"
2026-09-16 18:00 - 20:00 | Hildegardi aed, Tornide väljak, Tallinn
Ravimtaimede kasutamise traditsioonid ulatuvad kaugele minevikku. Varaseimad ajaloolised ülestähendused ravimtaimede kohta pärinevad Sumeri tsivilisatsioonist, kus savitahvlitel on loetletud sadu ravimtaimi. Vana-Egiptusest pärit Ebersi papüürusel on märgitud üle 850 taimse ravimi. Taimed sünteesivad keemilisi ühendeid erinevatel eesmärkidel, näiteks kaitseks kahjurite, seente, haigustekitajate, parasiitide ja taimtoiduliste loomade vastu. Ravimiuuringutes kasutatakse mõnikord etnobotaanilisi allikaid uute ravimite avastamiseks. Nii on inimkond õppinud tundma sadu farmakoloogiliselt aktiivseid ühendeid, sh aspiriin, digoksiin, kiniin ja oopium. Ravimtaimeliike arvatakse kogu maailmas olevat umbes 12 000, kuigi sagedamini kasutatakse neist vähem kui 200 liiki. Mürgiseid taimi leidub maailmas enam kui 10 000 liiki. Kuigi suurem osa neist kasvab Eestist soojema kliimaga aladel, leidub ka meie looduses ohtlikult mürgiseid taimi, näiteks mürk- ja surmaputk, näsiniin ning jugapuu.
Lihtsaim viis taimemürgistuste vältimiseks on mürktaimi tundma õppida. Ravim- ja mürktaimi tutvustaval retkel püha Hildegardi aeda teeme tutvust tuntumate ja vähemtuntumate taimedega, õpime eristama mürk- ja surmaputke, sügislille, maikellukest ja karulauku, saame teada, millist taime tuntakse nimetusega surmav öövari ja millistel taimedel on verd tarretama panev ajalugu.
Lektor Krista Kaur (metoodik, Botaanikaaed)
Vihmase ilma puhul toimub loeng Hopneri majas.

Osta pilet

Terve sarja pileti saad osta SIIT.

Taimetarga loengusari "MEIE IGAPÄEVANE TEE JA KOHV"
2026-10-14 18:00 - 20:00 | Hopneri maja Diele (Vanaturu kael 3), Vanaturu kael 3, Tallinn, Eesti
Kas kujutaksite ette elu ilma kohvi, tee, kakao või šokolaadita. Need taimed on muutunud meie elu lahutamatuks osaks. Kutsume teid põnevasse ja värvikirevasse teemaailm, et lähemalt tutvust teha mitmete kuulsate teetaimedega. Külmadel sügisõhtutel on suur nauding juua mõni tassike rooibosi, karkade või lapatšo teed. Mis taimed on aga nende kõlavate nimetuste taga? Ja kuidas on teejoomisega seotud sellised taimed nagu bambus ja pudelkõrvits?
Teejoomistraditsioonidel on pikk ja värvikas ajalugu. Maailma eri piirkondades on hakatud tee valmistamiseks kasutama erinevaid taimi: Aasias tee-kameeliat, Aafrikas tee-mesilasepõõsast, tee-punapõõsast ja haput hibiski, Ameerikas aga näiteks matepuud, lapatšo-tuutupuud ja katuaba punapuud.
Põneval rännakul ajalooliste jookide maailma lubame üllatusi ka kohvisõpradele ja küsime, millist kuulsat joogitaime tuntakse Jumalate toiduna.
Lektor Krista Kaur (metoodik, Botaanikaaed)

Osta pilet

Taimetarga loenguasari "HINGEDE AJA MAAGILISED TAIMED"
2026-11-11 18:00 - 20:00 | Hopneri maja Diele (Vanaturu kael 3), Vanaturu kael 3, Tallinn, Eesti
Läbi aegade on taimed ja maagia olnud tihedasti põimunud. Taimede abil on ennustatud tulevikku ja ligi meelitatud nii armastust kui jõukust. Taimed on aidanud muuta meelt ja ilma. Teatud taimede vahendusel on suheldud lahkunud esivanematega ja võetud ette teadvust avardavaid astraalseid rännakuid. Tugev on usk ka taimede kaitsvasse ja ravivasse väesse.
Iidsetel aegadel kulges inimeste arusaam sageli müstilisi radu pidi ja nii pöörduti ikka ka taimede, üleloomulike jõudude ja maagiliste olendite poole. Salapärasel ja paljutähenduslikul hingede ajal teeme kummarduse maailma vägevaimatele ja uurime, milliseid taimi kasutati kurjade vaimude peletamiseks ja õnne koju kutsumiseks. Heidame pilgu ka meie esivanemate teadmiste salve ja saame teada miks ei ole hea viirpuu tüvele toetuda või jaaniööl leedri all uinuda ja palju muudki vajalikku ja põnevat. Ka pihlakal usutakse olevat kaisvat väge, millesse ka tänapäeval usutakse. Kui aga koduukse kohale jaanipäeval kimbuke raudrohtu riputada, on kõik, kes selles majas elavad haiguste eest kaitstud.
Maagia on ajast-aega inimesi köitnud. Ja nii ka taimed, kellel usutakse olevat maagilist väge.
Töötoas valmistab iga osaleja maagilise väega lõhnakotikese, mis on kaitsva väega ning aitab haigused ja halva õnne eemal hoida. Õpitoa käigus saab muuhulgas teada, kes olid kaneelilinnud ja müütiline loom basilisk, kelle järgi on nimetuse saanud väekas taim basiilik.
Lektor Krista Kaur (metoodik, Botaanikaaed)

Osta pilet

Taimetarga loengusari "ACKERMANNI UKSEPORTAALI TAIMED"
2026-12-16 18:00 - 20:00 | Hopneri maja Diele (Vanaturu kael 3), Vanaturu kael 3, Tallinn, Eesti
Eesti kunstiajaloos on üks värvikirevamaid näiteid taimornamendiga siseportaalist 1681. aastast pärinev puidust ehisportaal, mille nikerdas Tallinnas tegutsenud meister Christian Ackermann. Tegemist on ainulaadse teosega, mis on tellitud kaupmees Johan Höppneri peretoa (Dörnse) kaunistamiseks ning kingitusena tema abikaasale.
See siseportaal on eriline ka seetõttu, et see on tänini ainus säilinud Ackermannile omistatud mittekiriklik teos. Botaanik Krista Kaur on analüüsinud taimornamentikat põhjalikult ning seda tõlgendanud. Loengus kuuleme, kuidas uurija ise on oma leide kirjeldanud.
Portaali kujunduses avaldub 17. sajandi lõpu maitsele iseloomulik looduslähedane ornamentika: pilastrid, karniisikonsoolid ja soklid on rikkalikult kaunistatud taimemotiividega. Kapiteele ümbritsevatesse lillevanikutesse on meisterlikult põimitud ka Ackermannile omased nn “putopead”, mis annavad teosele elava ja mängulise ilme ning rõhutavad tema loomingule omast fantaasiarikkust.
Lektor Krista Kaur (metoodik, Botaanikaaed)

Osta pilet
